《送表兄赵奏院赴南外知宗》
宋代·邹登龙

御屏往往题名字，朝路彬彬蔼荐书。天许留中监邸奏，日求补外得堂除。

暂烦龙种司瑶籍，行立鸳班侍玉舆。丙枕或思前夜席，庚邮宁肯后锋车。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。